Kexx Fest Gördeszka verseny összefoglaló
Channel: roadsurferz
Date: 14/08/2012

Idén második alkalommal rendezték meg a hajdúböszörményi Kexx fesztivált, ami extreme sport programokkal is szórakoztatja a közönséget. Már hagyománynak is tekinthető, hogy ezen a versenyen szinte mindenki másnaposan indul el, hiszen a fesztivál egy nappal korábban kezdődik, és senki nem tudja megállni, hogy a 35 fokos melegben ne igyon hideg sört. Ennek ellenére amatőr kategóriában 15, profi kategóriában pedig 19 versenyző nevezett. A papír szerint betervezett Best trick és Ollie verseny elmaradt, de nem baj, a srácok így is gondoskodtak arról, hogy ne unatkozzanak a nézők a még mindig tartó sör ivás közben. Rossz hír, hogy Szabó Bence kis ujját törte még a bemelegítés alatt, illetve néhány boka sérülés is történt, de össze jöttek a trükkök, a fotósok és videósok is kattintgathattak örömükre. A végeredmény pedig az alábbi videó összefoglalóban megtekinthető.